***สกู๊ปข่าวประชาสัมพันธ์***

**SCG Experience ชูคอนเซปท์ Better Living Made Possible**

**บริการออกแบบ-ปรับปรุงบ้านตามรูปแบบการใช้ชีวิต**

**พร้อมเปิดสาขาใหม่รองรับการเติบโตบ้านโซนราชพฤกษ์**

**เอสซีจี เอ็กซพีเรียนซ์** ศูนย์รวมนวัตกรรมที่อยู่อาศัยและบริการพร้อมโซลูชั่น จากเอสซีจี นำเสนอแนวคิดใหม่ **“Better Living Made Possible”** ให้ทุกการอยู่อาศัยที่ดีขึ้นเป็นจริงได้ ด้วยบริการคุณภาพ ครบ จบที่เดียว ตั้งแต่  
ก่อนสร้างบ้านจนถึงหลังสร้างเสร็จ โดยมีทีมสถาปนิกผู้เชี่ยวชาญคอยให้คำปรึกษาและออกแบบพื้นที่ในบ้านตามรูปแบบการใช้ชีวิตของผู้อยู่อาศัยที่แตกต่างกัน และยังมีบริการสร้าง ต่อเติม ปรับปรุงส่วนต่างๆ ของบ้าน ให้ตอบโจทย์พื้นที่ใช้สอยและการใช้ชีวิตของครอบครัวสมัยใหม่ ซึ่งพร้อมเปิดให้สัมผัสประสบการณ์แล้ววันนี้ที่ SCG Experience สาขาใหม่ ที่ Design Village บุญถาวร สาขาราชพฤกษ์

**นายศานิตย์ ภู่บุบผา Living Experience Director ธุรกิจซีเมนต์ และผลิตภัณฑ์ก่อสร้าง เอสซีจี** กล่าวว่า “ด้วยความมุ่งมั่นของเอสซีจีในการสร้างสรรค์สินค้าและโซลูชั่นเพื่อยกระดับการใช้ชีวิตและการอยู่อาศัย รวมถึงความเข้าใจพฤติกรรมการใช้ชีวิตของคนรุ่นใหม่ที่ต้องการความสะดวกสบาย ครบครัน และต้องการเห็นตัวอย่างบ้านและวัสดุก่อนสร้างจริง SCG Experienceจึงมี**บริการออกแบบและให้คำปรึกษาเรื่องบ้านโดยทีมสถาปนิกผู้เชี่ยวชาญ** หรือที่เรียกว่า **Personalized Design Consultant** ที่จะตั้งโจทย์จากลูกค้า เพื่อออกแบบให้แต่ละมุมของบ้านเหมาะสมกับลักษณะการใช้ชีวิตและฟังก์ชั่นการใช้งานของลูกค้าจริงๆ โดยมีบริการออกแบบ 3D ให้เห็นแบบบ้านโดยรวม และจำลองประสบการณ์การใช้ชีวิตในบ้านที่ออกแบบนั้น ด้วย**เทคโนโลยีจำลองการใช้ชีวิตและวัสดุเสมือนจริง (Virtual Reality Solution)** เพื่อสร้างแรงบันดาลใจและยังช่วยลูกค้าในการตัดสินใจเรื่องแบบบ้านและวัสดุก่อสร้างตกแต่งที่เลือกใช้”

นอกจากนี้ SCG Experience ยังมีบริการปรับปรุงส่วนต่างๆ ของบ้าน เพื่อการอยู่อาศัยที่ดีขึ้น ตอบโจทย์พื้นที่ใช้สอยและการใช้ชีวิตของครอบครัวสมัยใหม่ด้วยนวัตกรรมสินค้าและบริการต่างๆ ได้แก่ **Smart Living Solution** นวัตกรรมบ้านอัจฉริยะที่เชื่อมต่อกับระบบสั่งงานผ่านแอปพลิเคชัน เพื่อให้เจ้าของบ้านสามารถควบคุมหรือใช้งานอุปกรณ์ชิ้นนั้นได้ง่าย สะดวกสบาย และปลอดภัย **Eldercare Solution** นวัตกรรมเพื่อบ้านสำหรับผู้สูงวัยแบบครบวงจร ตั้งแต่การให้ความรู้ คำปรึกษา และออกแบบพื้นที่รองรับผู้สูงวัย และ **Indoor & Outdoor Living Solution** บริการปรับปรุงพื้นที่ภายในและภายนอกบ้าน อาทิ ระบบหลังคา ระบบโรงรถกันสาด ระบบพื้นไม้เทียม ระบบระแนงบังตา ฝ้าและผนัง และบล็อคปูพื้นพร้อมบริการติดตั้งโดยทีมช่างผู้เชี่ยวชาญที่ดูแลให้ตั้งแต่บริการออกแบบ บริการติดตั้ง การรับประกัน รวมถึงบริการหลังการขาย

ผู้สนใจสามารถเข้าชมสินค้า และรับบริการให้คำปรึกษาและปรับปรุงที่อยู่อาศัยกับผู้เชี่ยวชาญ ได้ที่ **SCG Experience สาขาใหม่ ชั้น 3 Design Village บุญถาวร สาขาราชพฤกษ์ โทร. 02-550-7061 เปิดบริการเวลา 08.00 – 21.00 น. ทุกวัน** **หรือสนใจติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook:** [**scgnewschannel**](https://facebook.com/scgnewschannel) **/ Twitter:** [**@scgnewschannel**](https://twitter.com/scgnewschannel) **หรือ Line@:** [**@scgnewschannel**](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*